Siphiwe Hlophe

Siphiwe Hlophe bụ onye guzobere Swaziland for Positive Living, otu NGO nke na-enye ndụmọdụ na agụmakwụkwọ, ma na-achọ imeziwanye ọnọdụ ndụ nke ndị na-emetụta ma ọ bụ na-ebute Nje ọrịa obiri na aja ọcha n'ime ime obodo. A kọwawo nzukọ ahụ dị ka "usoro ihe omume kachasị ọhụrụ na nke na-akpali akpali iji belata nje oria obiri na aja ọcha na mba Swaziland". Ọ bụkwa onye isi oche nke Positive Women,  ọrụ ebere dị na mba UK nke Kathryn Llewellyn na Stephen Brown guzobere

N'afọ pụkụ na narị itoolu na ịrị itọọlu na itọọlu, Siphiwe Hlophe na-arụ ọrụ dị ka onye njikwa na ụlọ nkwari akụ mgbe ọ nwetara agụmakwụkwọ iji mụọ akụ na ụba ugbo na Mahadum Bradford. Otu ọnọdụ nke agụmakwụkwọ ahụ bụ na ọ gara Nnyocha ọrịa obiri na aja ọcha,  nke mere ka o nwee ọrịa obiri na aja ọcha, mgbe nke ahụ gasịrị di ya hapụrụ ya,  ma ọ tụfuru agụmakwụkwọ ya. Nke a gosipụtara ihere nke metụtara ọrịa obiri na aja ọcha na mba Swaziland,  ma kpalie Siphiwe Hlophe ka ọ soro chọta SWAPOL iji nyere ndị ọzọ nọ n'ọnọdụ yiri ya aka.   Siphiwe bụ otu n'ime ụmụ nwanyị mbụ kwupụtara n'ihu ọha ọnọdụ ọrịa obiri na aja ọcha ya. "Ọ [SWAPOL] sitere na nhụjuanya anyị bụ ndị guzobere ya. Nke ahụ nwere ike ịbụ ihe mere ndị mmadụ ji zaghachi ihe anyị na-eme, anyị na-enwetakwa ọtụtụ arịrịọ iji nyere obodo aka ebe nje ọrịa obiri na aja ọcha jupụtara. Anyị abụghị otu NGO nke na-arụ ọrụ n'ọfịs mara mma. Anyị bụ ndị maara ihe ọ pụtara ịlụso ịkpa ókè na ịjụ ihu, mana ndị nwere ọchịchọ ibi ndụ", ka Siphiwe Hlophe kwuru.

Siphiwe Hlophe nwere ụmụ anọ, nke okenye dị afọ ịrị atọ na nke nta ịrị na itọọlu.

 Ihe edeturu na ntụaka 

Otú:Mmadụ ndi di ndụ